**Σύλλογος Εκπαιδευτικών Π.Ε. «Ηρώ Κωνσταντοπούλου»**

**ΑΝΩ ΛΙΟΣΙΩΝ – ΖΕΦΥΡΙΟΥ – ΦΥΛΗΣ**

 **SITE** [**www.p-e-filis.gr**](http://www.p-e-filis.gr/) **Άνω Λιόσια 06.09.2024**

 **email:** syllogosfilis@gmail.com

Προς: Τα μέλη του Συλλόγου, Συλλόγους Εκπ/κών Π.Ε., ΕΛΜΕ

**Κάλεσμα σε Συλλόγους Εκπ/κών ΠΕ και ΕΛΜΕ σε πανελλαδική σύσκεψη συντονισμού την Τρίτη 10/9 στις 6.30μμ στο λινκ** [**https://us02web.zoom.us/j/82382555582**](https://us02web.zoom.us/j/82382555582)

Η νέα σχολική χρονιά ξεκινά με ομοβροντία μέτρων, με κεντρική αιχμή την αξιολόγηση, που βαθαίνουν τη σκληρή αντιεκπαιδευτική πολιτική σε βάρος του δημόσιου σχολείου, των μαθητών και των εκπαιδευτικών: περικοπές\ συμπτύξεις τμημάτων και μετακινήσεις μαθητών (πάνω από 1000 τμήματα σε Πρωτοβάθμια και Δευτεροβάθμια εκπαίδευση συμπτύσσονται καταπατώντας τα μορφωτικά δικαιώματα των παιδιών), με σαρωτικές αλλαγές που προωθούνται με το νομοσχέδιο για το «Ανοιχτό σχολείο», ενώ την ίδια στιγμή ΥΠΑΙΘ και ΔΙΠΕ/ΔΙΔΕ επιδίδονται σε μπαράζ αυταρχισμού και εκβιασμών απέναντι σε απεργούς νεοδιόριστους και διευθυντ(ρι)ες/προϊσταμένες για τη συμμετοχή τους στην Απεργία-Αποχή, προσβάλλοντας ευθέως το δικαίωμα στην απεργία! Η απόφαση του διοικητικού εφετείου και η αυτοδίκαιη μονιμοποίηση των νεοδιόριστων αποτελεί νικηφόρο βήμα και δικαίωση της μάχης που δίνει σθεναρά και αποφασιστικά το εκπαιδευτικό κίνημα 3 χρόνια τώρα ενάντια στην αξιολόγηση!

Όλα αυτά μέσα σε ένα περιβάλλον όξυνσης της επίθεσης της κυβέρνησης ΝΔ στα εργασιακά δικαιώματα, την επέκταση των ιδιωτικοποιήσεων των κοινωνικών αγαθών (υγεία, εκπαίδευση, πολιτισμό, συγκοινωνίες), με τον μισθό να εξαφανίζεται και την ακρίβεια να καλπάζει, τα εκπαιδευτικά σωματεία οφείλουν να χαράξουν αγωνιστικό σχεδιασμό! Οι εκπαιδευτικοί έχουμε τη δύναμη να αλλάξουμε τα δεδομένα, να οργανώσουμε την αντεπίθεση μας, συνεχίζοντας και να κλιμακώνοντας τον αγώνα μας για να εμποδίσουμε, να ανατρέψουμε την αντιδραστική- αντιεκπαιδευτική πολιτική τους, για να προωθήσουμε τις διεκδικήσεις μας ,αλλά και να συμβάλουμε στην οικοδόμηση ενός πλατιού μέτωπο αντίστασης και ανατροπής των κυρίαρχων πολιτικών.

**Καλούμε όλα τα εκπαιδευτικά σωματεία ΣΕΠΕ-ΕΛΜΕ σε πανελλαδική σύσκεψη συντονισμού αγώνα την Τρίτη 10/9 στις 6.30μμ**

**ΓΙΑ ΤΟ ΔΣ**

**Η πρόεδρος Η γραμματέας**

 **Πολίνα Τόλη Iωάννα Νταβλούρου**